text: Sådan gør du bilen vinterklar. Her er nogle gode råd
  07 oktober 2011 kl. 08.33
  Sæt vinterdæk på - men ikke nu, siger Falck.
  Vinterdæk er det rigtige valg - men kun ved temperaturer under syv grader.
  Over den temperatur har vinterdæk længere bremselængder end sommerdæk.
  Vigtigt er mønsterdybden på dækkene, siger Falck.
  Efter lovgivningen skal mønsterdybden minimun være 1,6 millimeter, men Falck anbefaler minimum er tre millimeter.
  Her er en række gode råd fra Falck:
  
  Sprinklerdyser
  Sørg for, at spriklerne er velfungerende.
  Du kan selv rense og justere sprinklerdyserne, hvis de ikke fungerer optimalt. Tag en knappenål og rens forsigtigt dysen, så der er fri passage for sprinklervæsken. Juster den derefter, så den sprøjter på øverste halvdel af ruden.
  Så vil den ramme forruden rigtigt, når du kører, og der er vindmodstand.
  
  Kølervæske
  Det er vigtigt at kontrollere kølervæsken, inden det bliver frost. Kølervæsken skal være frostsikret, og det kan man få tjekket på et værksted. 
  Falck kører ud til mange, hvor motoren er gået i stykker, fordi der er vand i køleren.
  Når det bliver frost, så fryser vandet, og når det fryser, så udvider det sig, så slanger, køler og motorblok revner. Det kan blive meget dyrt.
  
  Batteri
  Når det gælder batteriet, så har de fleste nye batterier et lille skueglas, hvor man kan se om det virker. 
  Når frosten sætter ind, kan batteriet falde sammen, og så skal det udskiftes. Husk også, at et batteries levetid generelt ligger på 4-6 år, og så skal det udskiftes. Derudover skal man tjekke, at kablerne sidder fast, og at der ikke er ir og snavs på polerne - det kan fjernes med lunkent vand.
  
  Bremser
  Det er også vigtigt, at du tjekker bremserne. Du må dog aldrig selv udskifte dem ? lad værksted om at gøre det. Som privatperson kan man foretage en bremseprøve.
  Tjek om vognen bremser lige, om der er mislyde fra bremserne, når man bremser. 
  Hold også øje med bremsevæskebeholderen. Den har et minimum og et maksimum mærke. Jo mere slidte bremserne er, jo længere vil bremsevæsken komme ned. Når væsken er under minimum, er det en god idé at få bremserne tjekket hos en mekaniker, da det kan betyde at de udskiftes.
  
  Starthjælp
  Et lille tip til hurtig starthjælp:
  Til sidst om et godt råd til de kolde vintermorgener, når bilen ikke vil starte.
  Hvis bilen har svært ved at starte, så sæt kortvarigt tænding på, så lyset bliver tændt. Sluk herefter og drej så nøglen helt om og start motoren. 
  Det, at batteriet lige får lov at arbejde, hjælper mange gange til at starte motoren. Husk, at dette kun er en midlertidig løsning.
  